Suvestinė redakcija nuo 2018-12-01

Įsakymas paskelbtas: Žin. 2011, Nr. 30-1416, i. k. 111301MISAK00D1-201

LIETUVOS RESPUBLIKOS APLINKOS MINISTRO
ĮSAKYMAS

DĖL SAVIVALDYBIŲ APLINKOS APSAUGOS RĖMIMO SPECIALIOSIOS PROGRAMOS PRIEMONIŲ VYKDYMO PATIKRINIMO TVARKOS APRAŠO, SAVIVALDYBIŲ APLINKOS APSAUGOS RĖMIMO SPECIALIOSIOS PROGRAMOS PRIEMONIŲ VYKDYMO ATASKAITOS FORMOS IR SAVIVALDYBIŲ APLINKOS APSAUGOS RĖMIMO SPECIALIOSIOS PROGRAMOS PRIEMONIŲ VYKDYMO ATASKAITOS FORMOS PILDYMO TAISYKLIŲ PATVIRTINIMO

2011 m. kovo 4 d. Nr. D1-201
Vilnius

Vadovaudamasis Lietuvos Respublikos savivaldybių aplinkos apsaugos rėmimo specialiosios programos įstatymo (Žin., 2003, Nr. 61-2760) 4 straipsnio 3 dalimi:
. Tvirtinu:
. Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašą (pridedama);
. Savivaldybių aplinkos apsaugos rėmimo specialiosios programos priemonių vykdymo ataskaitos formą (pridedama);
. Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisykles (pridedama).
. Pripažįstu netekusiais galios:
. Lietuvos Respublikos aplinkos ministro 2003 m. lapkričio 5 d. įsakymą Nr. 533 „Dėl Savivaldybių aplinkos apsaugos rėmimo specialiosios programos ataskaitos apie programos priemonių vykdymą formos, jos pildymo instrukcijos bei aplinkosaugos priemonių sąrašo patvirtinimo“ (Žin., 2003, Nr. 108-4842; 2004, Nr. 50-1682);
. Lietuvos Respublikos aplinkos ministro 2005 m. gruodžio 28 d. įsakymą Nr. D1-637 „Dėl Savivaldybių aplinkos apsaugos rėmimo specialiosios programos lėšų panaudojimo patikrinimo rekomendacijų patvirtinimo“ (Žin., 2006, Nr. 8-291).
. Nustatau, kad šis įsakymas įsigalioja 2012 m. sausio 1 d.

APLINKOS MINISTRAS	GEDIMINAS KAZLAUSKAS

PATVIRTINTA
Lietuvos Respublikos aplinkos ministro 2011 m. kovo 4 d. įsakymu Nr. D1-201
(Lietuvos Respublikos aplinkos ministro 2018 m. gegužės 8 d. įsakymo Nr. D1-372 redakcija)



. 

. Savivaldybių aplinkos apsaugos rėmimo specialiosios programos (toliau – Programa) lėšų panaudojimo patikrinimo tvarkos aprašas (toliau – Tvarkos aprašas) nustato Programos priemonių vykdymo ataskaitos (toliau – Ataskaita) pateikimo tvarką ir pagrindinius Aplinkos apsaugos departamento prie Aplinkos ministerijos (toliau – AAD) vykdomos Programos kontrolės principus.
. Šis aprašas parengtas vadovaujantis Lietuvos Respublikos savivaldybių aplinkos apsaugos rėmimo specialiosios programos įstatymu.
. Tvarkos aprašo tikslas – užtikrinti Programos lėšų panaudojimą pagal tikslinę paskirtį ir AAD vykdomos kontrolės efektyvumą.

. 

. Savivaldybė ne vėliau kaip iki kovo 1 d. pateikia AAD savivaldybės tarybos sprendimu patvirtintą Ataskaitą kartu su šio sprendimo kopija.
. AAD priimtą Ataskaitą patikrina ir ne vėliau kaip per 20 darbo dienų nuo Ataskaitos priėmimo dienos pateikia Ataskaitos kopiją Aplinkos ministerijai, informuodamas Aplinkos ministeriją apie detalaus Ataskaitoje pateiktų duomenų patikrinimo tikslingumą (informuojama, ar bus atliekamas detalus patikrinimas).
. AAD atlieka detalų Ataskaitoje pateiktų duomenų patikrinimą, kai:
. paaiškėja faktai ir (ar) kyla įtarimai, kad savivaldybė Programos lėšas panaudojo Savivaldybių aplinkos apsaugos rėmimo specialiosios programos įstatyme nenumatytiems tikslams ir (ar),
. savivaldybė nepateikė Ataskaitos šio Tvarkos aprašo 4 punkte nustatytu terminu ir (ar),
. Ataskaita užpildyta nesilaikant Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių.
. Detalų patikrinimą AAD atlieka savo iniciatyva arba Aplinkos ministerijos pavedimu.
. Patikrinimą atlieka AAD direktoriaus įsakymu įgalioti asmenys.
. Patikrinime turi teisę dalyvauti savivaldybės administracijos direktoriaus įsakymu paskirti asmenys, atsakingi už Programos koordinavimą.
. Tikrinantys asmenys patikrinimo metu susipažįsta su buhalterinės apskaitos dokumentacija, susijusia su Programos lėšomis (mokėjimo pavedimai, sutartys, darbų atlikimo aktai ir kiti dokumentai), prireikus apžiūri aplinkosaugos objektus vietoje.
. Patikrinimo rezultatai įforminami Programos priemonių vykdymo patikrinimo aktu (toliau – Patikrinimo aktas) pagal šio Tvarkos aprašo priede pateiktą patikrinimo akto formą. Patikrinimo akto lentelė, jei nustatomas pažeidimas (-ai), užpildoma taip: 1 stulpelyje nurodomas eilės numeris; 2 stulpelyje nurodomas priemonės, kurios įgyvendinimui nebuvo galima naudoti Programos lėšų ar kurią įgyvendinant buvo padaryti kiti pažeidimai, pavadinimas; 3 stulpelyje aprašoma pažeidimo esmė; 4 stulpelyje nurodomas teisės aktas, kuris buvo pažeistas įgyvendinant priemonę (pavadinimas, straipsnis, jo dalis ir punktas); 5 stulpelyje nurodoma netinkamai panaudotų lėšų suma. Patikrinimo akte taip pat nurodoma AAD siūloma išieškoti lėšų suma ir įmokos kodas, kuriuo pervedamos lėšos Valstybinei mokesčių inspekcijai (toliau – VMI). Šio Tvarkos aprašo tvirtinimo metu lėšos pervedamos įmokos kodu 5440.
. Jei atlikus patikrinimą nenustatoma jokių pažeidimų, tai nurodoma po Patikrinimo akto lentele, įrašant žodžius „Pažeidimų nenustatyta“. Šiuo atveju lentelė nepildoma.
. Patikrinimo aktą pasirašo patikrinimą atlikę bei patikrinime dalyvavę asmenys. Su patikrinimo aktu supažindinamas savivaldybės administracijos direktorius, kuris parašu patvirtina, kad susipažino.
. Tais atvejais, kai patikrinime dalyvavę asmenys atsisako pasirašyti Patikrinimo aktą, atsisakymas fiksuojamas patikrinimo akte žodžiais „atsisakė pasirašyti“ ir tai patvirtinama dviejų kviestų AAD ir (ar) savivaldybės atstovų parašais. Jei aktą atsisako pasirašyti savivaldybės administracijos direktorius, atsisakymas fiksuojamas Patikrinimo akte ta pačia tvarka.
. Patikrinimo akto originalas saugomas AAD, o jo kopija per 10 darbo dienų nuo akto pasirašymo dienos pateikiama atitinkamai savivaldybei ir Aplinkos ministerijai.
. Aplinkos ministerija, gavusi Patikrinimo akto kopiją, kreipiasi į VMI dėl Programos lėšų, panaudotų pažeidžiant Lietuvos Respublikos savivaldybių aplinkos apsaugos rėmimo specialiosios programos įstatymo ir kitų teisės aktų, reglamentuojančių Programos lėšų panaudojimą, nuostatas, išieškojimo.
. Aplinkos ministerija, kreipdamasi į VMI dėl lėšų išieškojimo, nurodo patikrinimo akto numerį ir datą, savivaldybės, iš kurios išieškomos lėšos, pavadinimą, Lietuvos Respublikos savivaldybių aplinkos apsaugos rėmimo specialiosios programos įstatymo straipsnį (-ius), kuriuo (-iais) vadovaudamasi teikia išieškoti lėšas, teikiamą išieškoti lėšų sumą, įmokos kodą, programos pavadinimą, kur turi būti pervedamos išieškomos lėšos, ir prašymą informuoti Aplinkos ministeriją apie išieškotas lėšas pagal pateiktą teikimą.

. 

. Ginčai, kylantys dėl šio Tvarkos aprašo pažeidimų, sprendžiami Lietuvos Respublikos įstatymų nustatyta tvarka.
. Pasikeitus šiame Tvarkos apraše nurodytiems teisės aktams, tiesiogiai taikomos naujos tų teisės aktų nuostatos.

_________________

Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo
priedas

LIETUVOS RESPUBLIKOS APLINKOS MINISTERIJOS
APLINKOS APSAUGOS DEPARTAMENTAS

SAVIVALDYBIŲ APLINKOS APSAUGOS RĖMIMO SPECIALIOSIOS PROGRAMOS PRIEMONIŲ VYKDYMO PATIKRINIMO AKTAS

20 ___ m. _____ mėn. __ d.
____________
(vieta)

Patikrinimą atliko 	
(pareigos, vardas, pavardė)
Patikrinime dalyvavo 	
(institucija, pareigos, vardas, pavardė)

Patikrinus ______________ miesto (rajono) savivaldybės 20 ___ m. aplinkos apsaugos rėmimo specialiosios programos lėšų panaudojimą priemonių vykdymui, nustatyti šie pažeidimai:

Eil. Nr.	Priemonė	Pažeidimas	Pagrindimas	Skirtos lėšos, Eur
				
				


Siūloma išieškoti ______________ Lt suma, kuri turi būti pervesta į Aplinkos apsaugos rėmimo programą, įmokos kodas _____________.

Patikrinimą atlikusiųjų parašai:

(pareigos, vardas, pavardė)		(parašas, data)
(pareigos, vardas, pavardė)		(parašas, data)
		
		


Patikrinime dalyvavusiųjų parašai:

(institucija, pareigos, vardas, pavardė)		(parašas, data)
(institucija, pareigos, vardas, pavardė)		(parašas, data)
		
		


Susipažinau:

______________ savivaldybės administracijos direktorius	___________________	(vardas, pavardė)	________________	(parašas, data)


_________________

Forma patvirtinta
Lietuvos Respublikos aplinkos ministro 
2011 m. kovo 4 d. įsakymu Nr. D1-201


(savivaldybės pavadinimas)				

PATVIRTINTA
_________ miesto/rajono savivaldybės tarybos 20_ m. ___ _ d. sprendimu Nr. __

SAVIVALDYBIŲ APLINKOS APSAUGOS RĖMIMO SPECIALIOSIOS PROGRAMOS ________ METŲ PRIEMONIŲ VYKDYMO ATASKAITA

. Informacija apie Savivaldybių aplinkos apsaugos rėmimo specialiosios programos (toliau – Programa) lėšas

Eil. Nr.	(1) Programos finansavimo šaltiniai	Lėšos Eur
1.1.	Mokesčiai už teršalų išmetimą į aplinką	
1.2.	Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius)	
1.3.	Lėšos, gautos kaip želdinių atkuriamosios vertės kompensacija	
1.4.	Savanoriškos juridinių ir fizinių asmenų įmokos ir kitos teisėtai gautos lėšos	
1.5.	Iš viso (1.1 + 1.2 + 1.3 + 1.4):	
1.6.	Mokesčiai, sumokėti už medžiojamųjų gyvūnų išteklių naudojimą	
1.7.	Ankstesnio ataskaitinio laikotarpio ataskaitos atitinkamų lėšų likutis 	
1.8.	Iš viso (1.6 + 1.7):	
1.9.	Faktinės ataskaitinio laikotarpio Programos lėšos (1.5 + 1.8)	


Eil. Nr.	(2) Savivaldybės visuomenės sveikatos rėmimo specialiajai programai skirtinos lėšos	Lėšos, Eur
1.10.	20 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą	
1.11.	Ankstesnio ataskaitinio laikotarpio ataskaitos atitinkamų lėšų likutis 	
1.12.	Iš viso (1.10 + 1.11):	


Eil. Nr.	(3) Kitoms Programos priemonėms skirtinos lėšos	Lėšos, Eur
1.13.	80 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą	
1.14.	Ankstesnio ataskaitinio laikotarpio ataskaitos atitinkamų lėšų likutis 	
1.15.	Iš viso (1.13 + 1.14):	


Punkto pakeitimai:
Nr. D1-814,
2014-10-08,
paskelbta TAR 2014-10-10, i. k. 2014-13957            
Nr. D1-503,
2017-06-12,
paskelbta TAR 2017-06-13, i. k. 2017-09954            

. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą

Eil. Nr.	Priemonės pavadinimas	Detalus priemonės vykdymo aprašymas	Panaudota lėšų, Eur
2.1.	Žemės sklypų, kuriuose medžioklė nėra uždrausta, savininkų, valdytojų ir naudotojų, įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos	
2.1.1.			
...			
2.2.	Kartografinės ir kitos medžiagos, reikalingos pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektų parengimo priemonės	
2.2.1.			
...			
	Iš viso: 	


Punkto pakeitimai:
Nr. D1-814,
2014-10-08,
paskelbta TAR 2014-10-10, i. k. 2014-13957            
Nr. D1-206,
2016-03-22,
paskelbta TAR 2016-03-23, i. k. 2016-05760            

. Programos lėšos, skirtos Savivaldybės visuomenės sveikatos rėmimo specialiajai programai

Programos pavadinimas	Panaudota lėšų, Eur
Savivaldybės visuomenės sveikatos rėmimo specialioji programa	


Punkto pakeitimai:
Nr. D1-814,
2014-10-08,
paskelbta TAR 2014-10-10, i. k. 2014-13957            

. Kitos aplinkosaugos priemonės, kurioms įgyvendinti panaudotos Programos lėšos

Eil. Nr.	Priemonės pavadinimas	Detalus priemonės vykdymo aprašymas	Panaudota lėšų, Eur
4.1.	Aplinkos kokybės gerinimo ir apsaugos priemonės	
4.1.1.			
...			
4.2.	Atliekų tvarkymo infrastruktūros plėtros priemonės	
4.2.1.			
..			
4.3.	Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės	
4.3.1.			
..			
4.4.	Aplinkos monitoringo, prevencinės, aplinkos atkūrimo priemonės	
4.4.1.			
..			
4.5.	Visuomenės švietimo ir mokymo aplinkosaugos klausimais priemonės	
4.5.1.			
..			
4.6.	Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės	
4.6.1.			
..			
	Iš viso:	


Punkto pakeitimai:
Nr. D1-814,
2014-10-08,
paskelbta TAR 2014-10-10, i. k. 2014-13957            

. Ataskaitinio laikotarpio Programos lėšų likučiai (nepanaudotos lėšos)

Eil. Nr.	Programos priemonių grupės pavadinimas	Lėšų likutis, Eur
5.1.	Programos priemonių grupė, kuriai naudojamos lėšos, surinktos už medžiojamųjų gyvūnų išteklių naudojimą (1.8–2)	
5.2.	Savivaldybės visuomenės sveikatos rėmimo specialioji programa (1.12–3)	
5.3.	Kitų Programos aplinkosaugos priemonių grupė (1.15–4)	
5.4.	Iš viso: 	


Punkto pakeitimai:
Nr. D1-814,
2014-10-08,
paskelbta TAR 2014-10-10, i. k. 2014-13957            


PATVIRTINTA
Lietuvos Respublikos aplinkos ministro
2014 m. spalio 8 d. įsakymu Nr. D1-814

SAVIVALDYBIŲ APLINKOS APSAUGOS RĖMIMO SPECIALIOSIOS PROGRAMOS PRIEMONIŲ VYKDYMO ATASKAITOS FORMOS PILDYMO TAISYKLĖS

. Savivaldybių aplinkos apsaugos rėmimo specialiosios programos (toliau – Programa) priemonių vykdymo ataskaitoje (toliau – Ataskaita) pateikta informacija turi išsamiai ir teisingai parodyti Programos finansavimo šaltinius, gautas lėšas, jų panaudojimą bei likučius.
. Ataskaita pildoma pasibaigus ataskaitiniams (kalendoriniams) metams.
. Duomenys Ataskaitoje įrašomi pagal Valstybinės mokesčių inspekcijos duomenis, savivaldybės administracijos padalinio, atsakingo už savivaldybės finansus, duomenis ir ankstesnio ataskaitinio laikotarpio Ataskaitos duomenis.
. Punktai, nurodyti Ataskaitoje, yra privalomi, t. y. jie pateikiami ir tais atvejais, kai jų sumos lygios nuliui.
. Duomenys Ataskaitoje pateikiami Lietuvos Respublikos patvirtinta valiuta – eurais. Įrašomos sumos apvalinamos: 49 euro centai ir mažiau atmetami, 50 euro centų ir daugiau laikomos 1 euru.
. Ataskaitos pavadinimo atitinkamose vietose įrašomi savivaldybės pavadinimas ir ataskaitiniai metai.
. Ataskaitos pirmosios dalies „Informacija apie savivaldybės aplinkos apsaugos rėmimo specialiosios programos (toliau – Programa) lėšas“:
. pirmosios lentelės skilties „Lėšos, Eur“:
. 1.1, 1.2, 1.3 ir 1.4 eilutėje įrašoma pagal kiekvieną lėšų šaltinį faktiškai per ataskaitinius metus gauta suma eurais. Gauta juridinių ir fizinių asmenų sumokėtų mokesčių už valstybinius gamtos išteklius (naudingąsias iškasenas, vandenį, statybinį gruntą ir angliavandenilius) suma (1.2 eilutė) nurodoma neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą; 
Punkto pakeitimai:
Nr. D1-503,
2017-06-12,
paskelbta TAR 2017-06-13, i. k. 2017-09954            

. 1.5 eilutėje nurodoma skilties „Lėšos, Eur“ 1.1, 1.2, 1.3 ir 1.4 eilučių reikšmių suma;
. 1.6 eilutėje nurodoma įplaukų, kurias sudaro medžioklės plotų naudotojų mokesčiai, mokami įstatymų nustatytomis proporcijomis ir tvarka už medžiojamųjų gyvūnų išteklių naudojimą, suma;
. 1.7 eilutėje nurodomas ankstesnio ataskaitinio laikotarpio lėšų likutis, kuris gaunamas įrašant informaciją iš ankstesnių metų Ataskaitos penktosios dalies „Ataskaitinio laikotarpio savivaldybių aplinkos apsaugos rėmimo specialiosios programos lėšų likučiai (nepanaudotos lėšos)“ skilties „Lėšų likutis, Eur“ 5.1 eilutės. Teikiant 2015 m. Ataskaitą, 2014 m. nepanaudotų lėšų, surinktų už medžiojamųjų gyvūnų išteklių naudojimą, likučio reikšmė perskaičiuojama eurais;
. 1.8 eilutėje nurodoma lėšų suma, skirtina atitinkamoms priemonėms finansuoti iš lėšų, surinktų už medžiojamųjų išteklių naudojimą, kuri apskaičiuojama sudedant skilties „Lėšos, Eur“ 1.6 ir1.7 eilučių reikšmes;
. 1.9 eilutėje nurodomos faktinės ataskaitinio laikotarpio Programos lėšos, kurios apskaičiuojamos sudedant skilties „Lėšos, Eur“ 1.5 ir 1.8 eilučių reikšmes;
. antrosios lentelės skilties „Lėšos, Eur“:
. 1.10 eilutėje įrašoma suma, kuri sudaro 20 procentų Ataskaitos pirmosios dalies „Informacija apie savivaldybės aplinkos apsaugos rėmimo specialiosios programos (toliau – Programa) lėšas“ pirmosios lentelės skilties „Lėšos, Eur“ 1.5 eilutėje nurodytos sumos;
. 1.11 eilutėje nurodomas ankstesnio ataskaitinio laikotarpio lėšų likutis, kuris gaunamas įrašant informaciją iš ankstesnių metų Ataskaitos penktosios dalies „Ataskaitinio laikotarpio savivaldybių aplinkos apsaugos rėmimo specialiosios programos lėšų likučiai (nepanaudotos lėšos)“ skilties „Lėšų likutis, Eur“ 5.2 eilutės. Teikiant 2015 m. Ataskaitą, 2014 m. Savivaldybės visuomenės sveikatos rėmimo specialiosios programai skirtų ir nepanaudotų lėšų likučio reikšmė perskaičiuojama eurais;
. 1.12 eilutėje nurodoma Programos priemonėms skirtina lėšų suma, kurią sudaro 20 procentų Programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą, ir ankstesnio ataskaitinio laikotarpio Ataskaitoje nurodytų atitinkamų nepanaudotų lėšų likučio suma;
. trečiosios lentelės skilties „Lėšos, Eur“:
. 1.13 eilutėje įrašoma suma, kuri sudaro 80 procentų Ataskaitos pirmosios dalies „Informacija apie savivaldybės aplinkos apsaugos rėmimo specialiosios programos (toliau – Programa) lėšas“ pirmosios lentelės skilties „Lėšos, Eur“ 1.5 eilutėje nurodytos sumos;
. 1.14 eilutėje nurodomas ankstesnio ataskaitinio laikotarpio lėšų likutis, kuris gaunamas įrašant informaciją iš ankstesnių metų Ataskaitos penktosios dalies „Ataskaitinio laikotarpio savivaldybių aplinkos apsaugos rėmimo specialiosios programos lėšų likučiai (nepanaudotos lėšos)“ skilties „Lėšų likutis, Eur“ 5.3 eilutės. Teikiant 2015 m. Ataskaitą, 2014 m. kitoms Programos priemonėms nepanaudotų lėšų likučio reikšmė perskaičiuojama eurais;
. 1.15 punkte nurodoma bendra kitoms Programos priemonėms skirtina lėšų suma, kurią sudaro 80 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą, ir ankstesnio ataskaitinio laikotarpio Ataskaitoje nurodytų atitinkamų nepanaudotų lėšų likučio suma.
. Ataskaitos antrosios dalies „Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą“ pateikiama informacija apie priemonių grupę, kurią sudaro informacija apie konkrečias aplinkosaugos priemones, kurioms įgyvendinti naudojamos lėšos, surinktos už medžiojamųjų išteklių naudojimą, ir faktines lėšas, panaudotas šioms priemonėms įgyvendinti. Priemonės pagal savo pobūdį suskirstomos į atitinkamus priemonių pogrupius:
. skiltyje „Priemonės pavadinimas“ nurodoma konkreti savivaldybės įgyvendinta priemonė, kuri turi atitikti Lietuvos Respublikos savivaldybių aplinkos apsaugos rėmimo specialiosios programos įstatyme (toliau – Įstatymas) nurodytų priemonių pobūdį (pvz., miško savininko repelentų įsigijimo finansavimas);
. skiltyje „Detalus priemonės aprašymas“ pateikiama ši informacija:
. priemonės vykdytojo(-ų) pavadinimas(-ai);
. priemonės vykdymo pradžios data ir priemonės įvykdymo pabaigos data;
. atliktų darbų ir (ar) suteiktų paslaugų aprašymas;
. įsigyta įranga ar prekės;
. kita detali informacija apie vykdytą priemonę;
. skiltyje „Panaudota lėšų, Eur“ nurodama konkrečiai priemonei finansuoti faktiškai išmokėta lėšų suma;
. skilties „Panaudota lėšų, Eur“ eilutėje „Iš viso:“ nurodoma lėšų suma, kuri apskaičiuojama sudedant kiekvienai šioje dalyje nurodytai priemonei išmokėtas lėšų sumas.
. Ataskaitos trečiosios dalies „Programos lėšos skirtos Savivaldybės visuomenės sveikatos rėmimo specialiajai programai“ skiltyje „Panaudota lėšų, Eur“ nurodoma faktiškai Savivaldybės visuomenės sveikatos rėmimo specialiajai programai skirtų ir panaudotų Programos lėšų suma.
. Ataskaitos ketvirtojoje dalyje „Kitos aplinkosaugos priemonės, kurioms įgyvendinti panaudotos Programos lėšos“ pateikiama informacija apie priemonių grupę, kurią sudaro informacija apie visas kitas nenurodytas kitose dalyse konkrečias aplinkosaugos priemones ir faktines lėšas, panaudotas šioms priemonėms įgyvendinti. Priemonės pagal savo pobūdį suskirstomos į atitinkamus priemonių pogrupius. Ši dalis pildoma analogiškai kaip ir antroji Ataskaitos dalis, laikantis šių Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių 8.1-8.4 punktuose nustatytų reikalavimų. 
. Ataskaitos penktosios dalies „Ataskaitinio laikotarpio savivaldybių aplinkos apsaugos rėmimo specialiosios programos lėšų likučiai (nepanaudotos lėšos)“ skilties „Lėšų likutis, Eur“:
. 5.1 eilutėje nurodomas lėšų, gautų už medžiojamųjų gyvūnų išteklių naudojimą, likutis, kuris apskaičiuojamas iš Ataskaitos pirmosios dalies „Informacija apie savivaldybės aplinkos apsaugos rėmimo specialiosios programos (toliau – Programa) lėšas“ pirmosios lentelės skilties „Lėšos, Eur“ 1.8 eilutėje nurodytos sumos atėmus Ataskaitos antrosios dalies „Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą“ skilties „Panaudota lėšų, Eur“ eilutėje „Iš viso:“ nurodytą sumą. Ši reikšmė gali būti teigiama arba neigiama;
. 5.2 eilutėje nurodomas Programos lėšų, skirtų ir panaudotų Savivaldybės visuomenės sveikatos rėmimo specialiajai programai, likutis, kuris apskaičiuojamas iš Ataskaitos pirmosios dalies „Informacija apie savivaldybės aplinkos apsaugos rėmimo specialiosios programos (toliau – Programa) lėšas“ antrosios lentelės skilties „Lėšos, Eur“ 1.12 eilutėje nurodytos sumos atėmus Ataskaitos trečiosios dalies „Programos lėšos skirtos Savivaldybės visuomenės sveikatos rėmimo specialiajai programai“ skiltyje „Panaudota lėšų, Eur“ nurodytą sumą. Ši reikšmė gali būti teigiama arba neigiama;
. 5.3 eilutėje nurodomas visų kitų Programos lėšų likutis, kuris apskaičiuojamas iš Ataskaitos pirmosios dalies „Informacija apie savivaldybės aplinkos apsaugos rėmimo specialiosios programos (toliau – Programa) lėšas“ trečiosios lentelės skilties „Lėšos, Eur“ 1.15 eilutėje nurodytos sumos atėmus Ataskaitos ketvirtosios dalies „Kitos aplinkosaugos priemonės, kurioms įgyvendinti panaudotos Programos lėšos“ skilties „Panaudota lėšų, Eur“ eilutėje „Iš viso:“ nurodytą sumą. Ši reikšmė gali būti teigiama arba neigiama;
. 5.4 eilutėje nurodoma ataskaitinio laikotarpio Programos lėšų likučių suma, kuri nebuvo panaudota atitinkamoms Programos priemonėms finansuoti. Ji apskaičiuojama sudedant skilties „Lėšų likutis, Eur“ 5.1, 5.2 ir 5.3 eilučių reikšmes.
. Savivaldybės įgyvendina Įstatyme nurodytas priemones vadovaudamosi Įstatymu ir kitais teisės aktais, kurie yra susiję su savivaldybių funkcijomis aplinkosaugos srityje:
. Lietuvos Respublikos vietos savivaldos įstatymas;
. Lietuvos Respublikos monitoringo įstatymas;
. Lietuvos Respublikos želdynų įstatymas;
. Lietuvos Respublikos medžioklės įstatymas;
. Lietuvos Respublikos laukinės gyvūnijos įstatymas;
. Lietuvos Respublikos atliekų tvarkymo įstatymas;
. Lietuvos Respublikos geriamojo vandens tiekimo ir nuotekų tvarkymo įstatymas;
. Lietuvos Respublikos aplinkos oro apsaugos įstatymas;
. Lietuvos Respublikos gyvūnų gerovės ir apsaugos įstatymas;
. Lietuvos Respublikos aplinkos apsaugos įstatymas.
_______________________

